ADOBE
Loppukäyttäjän käyttöoikeussopimus
Palauta ohessa seuraava rekisteröintilomake saadaksesi rekisteröintiin liittyvät edut.
TIEDOKSI KÄYTTÄJÄLLE: LUE TÄMÄ SOPIMUS HUOLELLISESTI. KÄYTTÄMÄLLÄ OHJELMISTOA TAI JOTAKIN SEN OSAA KÄYTTÄJÄ  HYVÄKSYY KAIKKI TÄMÄN SOPIMUKSEN SISÄLTÄMÄT EHDOT, MUKAAN LUKIEN ERITYISESTI SEURAAVAT RAJOITUKSET: (a) KÄYTTÖÄ KOSKEVAT RAJOITUKSET, JOTKA SISÄLTYVÄT KOHTAAN 2, SEKÄ (b) SIIRRETTÄVYYTTÄ (KOHTA 4), TAKUUTA (KOHDAT 6 JA 7), KORVAUSVASTUUTA (KOHTA 8) JA KOHDASSA 14 MÄÄRITETYJÄ POIKKEUKSIA KOSKEVAT RAJOITUKSET. KÄYTTÄJÄ HYVÄKSYY TÄMÄN SOPIMUKSEN ALLEKIRJOITTAMAANSA KIRJALLISTA, NEUVOTELTUA SOPIMUSTA VASTAAVAKSI SITOVAKSI SOPIMUKSEKSI. JOS ET HYVÄKSY NÄITÄ EHTOJA, ÄLÄ KÄYTÄ TÄTÄ OHJELMISTOA. JOS OLET HANKKINUT TÄMÄN OHJELMISTON KIINTEÄLLÄ TALLENNUSVÄLINEELLÄ (KUTEN CD-LEVYLLÄ) ILMAN MAHDOLLISUUTTA LUKEA TÄTÄ KÄYTTÖOIKEUSSOPIMUSTA ETKÄ HYVÄKSY SOPIMUKSEN EHTOJA, VOIT SAADA HYVITYKSEN ALUN PERIN MAKSAMASTASI HINNASTA, JOS: (A) ET OTA OHJELMISTOA KÄYTTÖÖN JA (B) PALAUTAT OHJELMISTON SEKÄ TODISTEEN MAKSUN SUORITTAMISESTA OSTOPAIKKAAN KOLMENKYMMENEN (30) PÄIVÄN KULUESSA OSTOPÄIVÄSTÄ.

1. Määritelmät. “Ohjelmisto“ tarkoittaa (a) kaikkea tämän sopimuksen yhteydessä toimitettujen tiedostojen, levykkeiden, CD-ROM-levyjen ja muiden tallennusvälineiden sisältöä, mukaan lukien muun muassa (i) Adoben tai jonkin muun osapuolen Tietokoneohjelmistot ja Tietokoneisiin liittyvät tiedot, (ii) sähköisessä muodossa olevat kuvat, valokuvat, Clip Art -kuvat, äänitiedostot tai muut taiteelliset tuotokset (“Varustiedostot“), (iii) kirjalliset selittävät materiaalit tai tiedostot (“Dokumentaatio“) ja (iv) fontit; sekä (b) mahdollisia Ohjelmiston päivityksiä, muokattuja versioita, lisäyksiä ja kopioita (yhteisesti “Päivitykset“), joihin Adobe on myöntänyt sinulle käyttöoikeuden. Ohjelmiston “Käyttö“ tarkoittaa Ohjelmiston käyttöönottamista, asentamista, Tietokoneelle lataamista, kopioimista tai Ohjelmiston toiminnoista muulla tavoin hyötymistä Dokumentaatiossa kuvatulla tavalla. “Sallittu Lukumäärä“ tarkoittaa yhtä (1), mikäli voimassa oleva Adoben myöntämä käyttöoikeus (esimerkiksi määrälisenssi) ei toisin määrää. “Tietokone“ tarkoittaa suoritinta (eli CPU:ta) , joka hyväksyy tietoa digitaalisessa tai sitä vastaavassa muodossa ja käsittelee tätä tietoa sille annettujen ohjeiden mukaisesti tietyn tuloksen aikaansaamiseksi. “Adobe“ tarkoittaa Adobe Systems Incorporated -yhtiötä (Delaware), osoite 345 Park Avenue, San Jose, California 95110, USA, jos tämän sopimuksen kohta 10(a) on voimassa. Muutoin viittaus tarkoittaa Adobe Systems Software Ireland Limited -yhtiötä, osoite Unit 3100, Lake Drive, City West Campus, Saggart D24, Irlanti, joka on Irlannin lainsäädännön alainen yhtiö sekä Adobe Systems Incorporated -yhtiön tytäryhtiö ja lisenssinhaltija.

2. Ohjelmiston käyttöoikeus. Olettaen, että käyttäjä noudattaa tämän loppukäyttäjän käyttöoikeussopimuksen (“Sopimus“) ehtoja, Adobe myöntää käyttäjälle Ohjelmiston yleisen Käyttöoikeuden Dokumentaatiossa kuvattuihin tarkoituksiin, niin kuin jäljempänä todetaan. Joihinkin Ohjelmiston sisältämiin muiden osapuolten materiaaleihin saattaa liittyä muita ehtoja, jotka tavallisesti löytyvät kyseisten materiaalien yhteydessä olevista Lueminut-tiedostoista.
2.1. Yleinen käyttö. Voit asentaa Ohjelmiston kopion sen kanssa yhteensopivaan Tietokoneeseen ja Käyttää tätä kopiota Tetokoneiden Sallitun Lukumäärän rajoissa.
2.2. Palvelinkäyttö. Voit asentaa Ohjelmiston yhden kopion Tiedostopalvelimelle, josta Ohjelmisto ladataan ja asennetaan muihin sisäiseen verkkoon kytkettyihin Tietokoneisiin Sallitun Lukumäärän rajoissa, tai asentaa Ohjelmiston yhden kopion sisäisen verkon Tiedostopalvelimelle siten, että ainoana käyttötarkoituksena on Ohjelmiston Käyttäminen toiselta sisäisen verkon tietokoneelta käsin komentojen, tietojen syötön tai ohjeiden (esimerkiksi komentotiedostojen) kautta, kunhan tällaisen tiedostopalvelimella olevan Ohjelmiston sallittujen käyttäjien kokonaismäärä (joka ei tarkoita samaa kuin yhtäaikaisten käyttäjien määrä) ei ylitä Sallittua Lukumäärää. Muunlainen verkkokäyttö ei ole sallittua, mukaan lukien ilman rajoitusta Ohjelmiston käyttö suoraan tai komentojen, tietojen syötön tai ohjeiden kautta sisäiseen verkkoon kuulumattomalta tietokoneelta käsin, Internet-palvelut tai WWW-palvelimen ylläpitopalvelut tai käyttö sellaisen käyttäjän toimesta, jolle Adobe ei ole myöntänyt voimassa olevaa käyttöoikeutta Ohjelmiston kopion käyttöön.
2.3. Varmuuskopiointi. Voit tehdä Ohjelmistosta yhden varmuuskopion, kunhan tätä varmuuskopiota ei asenneta mihinkään tietokoneeseen eikä käytetä missään tietokoneessa. Et voi luovuttaa kenellekään oikeuksia varmuuskopioon, ellet luovuta kaikkia oikeuksia Ohjelmistoon  tämän Sopimuksen siirtoa koskevassa osassa kuvatulla tavalla.
2.4. Käyttö kannettavassa Tietokoneessa.  Sen Tietokoneen, johon Ohjelmisto on asennettu, ensisijainen käyttäjä, saa myös tehdä yksinomaisesti omaan käyttöönsä Ohjelmiston kopion kannettavaan Tietokoneeseen, edellyttäen että kannettavan Tietokoneen ohjelmistoa ei käytetä samaan aikaan kuin ensisijaisen tietokoneen Ohjelmistoa.
2.5. Varustiedostot. Mikäli Varustiedostoihin liittyvät Lueminut-tiedostot eivät sisällä muunlaisia oikeuksia tai rajoituksia näiden tiedostojen käyttöön, voit tuoda näyttöön, muokata, jäljentää ja jakaa eteenpäin kaikkia Ohjelmiston mukana toimitettavia Varustiedostoja. Sinulla ei kuitenkaan ole oikeutta jakaa Varustiedostoja erillään, toisin sanoen siten, että Varustiedostot muodostavat jaettavan tuotteen tärkeimmän osan. Varustiedostoja ei saa käyttää herjaavan, loukkaavan, vilpillisen, epäsiveellisen tai pornografisen materiaalin tai jonkin kolmannen osapuolen immateriaalioikeuksia loukkaavan materiaalin tuottamiseen tai muutoin lainvastaisella tavalla. Et voi vaatia tavaramerkkioikeuksia Varustiedostoihin tai niistä johdettuihin tuotoksiin.
2.6. Fonttiohjelmisto. Jos Ohjelmisto sisältää fontteihin liittyvää ohjelmistoa:
2.6.1. Voit Käyttää fonttiohjelmistoa edellä Tietokoneiden sallitun lukumäärän yhteydessä kuvatulla tavalla sekä tulostaa fonttiohjelmiston avulla muodostetun tulosteen millä tahansa näihin Tietokoneisiin kytketyllä tulostuslaitteella. 
2.6.2. Jos Tietokoneiden Sallittu Lukumäärä on enintään viisi, voit ladata fonttiohjelmiston yhden ainakin yhteen tällaiseen Tietokoneeseen kytketyn tulostuslaitteen muistiin (kiintolevylle tai RAM-muistiin) fonttiohjelmiston säilyttämiseksi käyttövalmiina tulostuslaitteessa sekä lisäksi yhden muun tällaisen tulostuslaitteen muistiin jokaista Tietokoneiden Sallittuun Lukumäärään sisältyvää viiden Tietokoneen ryhmää kohti. 
2.6.3. Voit siirtää kopion tietyssä tiedostossa käyttämistäsi fonteista kaupalliseen tulostuspalveluun tai muuhun toimistoon, ja kyseinen toimisto voi Käyttää näitä fontteja tiedostosi käsittelemiseen, kunhan tällä toimistolla on voimassa oleva käyttöoikeus kyseessä olevan fonttiohjelmiston Käyttöön. 
2.6.4. Voit muuntaa fonttiohjelmiston toiseen muotoon muita käyttöympäristöjä varten ja asentaa muunnetut fonttiohjelmistot seuraavien ehtojen mukaisesti: Tietokone, jolle muunnettu fonttiohjelmisto asennetaan tai jolla sitä käytetään, katsotaan yhdeksi Tietokoneiden Sallittuun Lukumäärään sisältyväksi Tietokoneeksi. Kaikki tämän Sopimuksen ehdot koskevat myös muunnetun fonttiohjelmiston käyttöä. Tällaista muunnettua fonttiohjelmistoa saa hyödyntää vain omassa sisäisessä työkäytössä tai henkilökohtaisessa käytössä, eikä sitä saa siirtää tai jaella edelleen mihinkään tarkoitukseen muutoin kuin tässä Sopimuksessa siirtämistä käsittelevässä kohdassa kerrotulla tavalla. 
2.6.5. Fonttiohjelmiston kopioita voi upottaa sähköisiin asiakirjoihin asiakirjojen tulostamista ja katselemista varten. Jos upotettava fonttiohjelmisto on merkitty "licensed for editable embedding" (käyttölupa muokattavaan upotukseen) -tunnuksella Adoben verkkosivuilla osoitteessa http://www.adobe.com/type/browser/legal/embeddingeula.html, kyseisen fonttiohjelmiston kopioita voi upottaa myös sähköisten asiakirjojen muokkaamista varten. Tämä käyttölupa ei salli muita upottamisoikeuksia.

3. Immateriaalioikeudet. Ohjelmisto sekä sen kopiot, joiden tekemiseen sinulla on Adoben myöntämä oikeus, ovat Adobe Systems Incorporatedin ja sen toimittajien immateriaalista omaisuutta. Ohjelmiston rakenne, järjestely ja ohjelmakoodi ovat Adobe Systems Incorporatedin ja sen toimittajien arvokkaita liikesalaisuuksia ja luottamuksellista tietoa. Ohjelmisto on suojattu tekijänoikeuksilla, mukaan lukien rajoituksetta Yhdysvaltain tekijänoikeuslait, kansainväliset sopimusmääräykset sekä Ohjelmiston käyttömaassa vallitsevat soveltuvat lait. Ohjelmistoa ei saa kopioida muutoin kuin kohdassa 2 (Ohjelmiston käyttöoikeus) kuvatulla tavalla. Kaikkien Ohjelmiston kopioiden, jotka teet tämän Sopimuksen sallimalla tavalla, täytyy sisältää samat tekijänoikeustiedot ja muut omistusoikeustiedot, jotka on liitetty itse Ohjelmistoon. Lukuun ottamatta fonttiohjelmiston muuntamista toisiin muotoihin kohdassa 2.6.4 kuvatulla tavalla, käyttäjä sitoutuu olemaan muokkaamatta, mukauttamatta tai kääntämättä Ohjelmistoa. Lisäksi käyttäjä sitoutuu olemaan purkamatta, kääntämättä ja hajottamatta Ohjelmistoa sekä muutoin pyrkimättä selvittämään sen lähdekoodia, paitsi siinä määrin, kuin asiaa koskeva laki nimenomaisesti sallii Ohjelmiston hajottamisen sen ollessa tarpeen Ohjelmiston saamiseksi toimimaan toisen ohjelmiston yhteydessä ja käyttäjä on ensin pyytänyt Adobea toimittamaan tällaisen toiminnan vaatimat tiedot eikä Adobe ole toimittanut näitä tietoja käytettäväksi. Adobella on oikeus määrätä voimaan kohtuulliset ehdot sekä pyytää kohtuullista korvausta ennen tällaisten tietojen toimittamista. Adoben toimittamia tai käyttäjän tässä yhteydessä sallitulla tavalla hankkimia tietoja saa käyttää ainoastaan edellä kuvattuun tarkoitukseen. Niitä ei saa paljastaa millekään kolmannelle osapuolelle tai käyttää tätä Ohjelmistoa muistuttavan ohjelmiston luomiseen. Tietoja koskevat pyynnöt tulee osoittaa Adoben asiakastukiosastolle. Tavaramerkkejä tulee käyttää niitä koskevan hyväksytyn käytännön mukaisesti, mukaan lukien tavaramerkkien omistajien nimien mainitseminen. Tavaramerkkiä voidaan käyttää ainoastaan Ohjelmistolla tuotetun painetun tulosteen tunnistamiseen, eikä tällainen tavaramerkin käyttö anna käyttäjälle mitään omistusoikeuksia kyseiseen tavaramerkkiin. Tässä ilmoitettujen tapausten lisäksi tämä Sopimus ei anna käyttäjälle mitään immateriaalioikeuksia Ohjelmistoon. Adobe pidättää kaikki oikeudet, joita ei nimenomaisesti ole luovutettu. 

4. Siirtäminen. Sinulla ei ole oikeutta vuokrata,lisensioida, myydä, poistaa pakkauksesta ja/tai pakata uudelleen jakelu- tai jälleenmyyntitarkoituksessa,  tai antaa käyttöoikeutta Ohjelmistoon tai mihinkään sen osaan niin, että Ohjelmisto tai jokin sen osa kopioitaisiin toisen käyttäjän Tietokoneelle, muutoin kuin tässä yhteydessä erityisesti sallitulla tavalla. Voit kuitenkin siirtää kaikki oikeutesi Ohjelmiston Käyttöön toiselle yksityishenkilölle tai juridiselle henkilölle seuraavien ehtojen mukaisesti: (a) siirrät kyseiselle henkilölle myös (i) tämän Sopimuksen, (ii) sarjanumeron/sarjanumerot Ohjelmiston sekä kaikki Ohjelmistoon liitetyt, pakatut tai sen yhteydessä ennalta asennetut ohjelmistot ja laitteet, mukaan lukien kaikki kopiot, Päivitykset ja edeltävät versiot sekä kaikki muihin muotoihin muunnetut fonttiohjelmistojen kopiot, (b) et säilytä itselläsi mitään kopioita, mukaan lukien varmuuskopiot ja Tietokoneelle tallennetut kopiot, ja (c) Ohjelmiston oikeudet vastaanottava osapuoli hyväksyy tämän Sopimuksen ehdot sekä mahdolliset muut ehdot, joiden alaisena hankit Ohjelmiston käyttöoikeuslisenssin. Edellä todetusta huolimatta sinulla ei ole oikeutta siirtää oikeuksia Ohjelmiston koulutus-, ennakkojulkaisu- tai “ei jälleenmyyntiin“ -kopioihin. 

5. Monen käyttöympäristön Ohjelmisto / monikielinen Ohjelmisto / kahden tallennusvälineen Ohjelmisto / useat kopiot / paketit / Päivitykset. Jos Ohjelmisto tukee käyttöä useassa eri käyttöympäristössä tai usean eri kielen käyttöä, jos Ohjelmisto toimitettiin usealla tallennusvälineellä, jos muutoin olet saanut haltuusi useita Ohjelmiston kopioita tai jos Ohjelmisto toimitettiin samassa paketissa toisen ohjelmiston tai laitteen kanssa, niiden Tietokoneiden lukumäärä, joille on asennettu jokin Ohjelmiston versio, ei saa ylittää Sallittua Lukumäärää. Sinulla ei ole oikeutta vuokrata, myydä, lainata, lisensoida tai siirtää mitään sellaisen Ohjelmiston versioita tai kopioita, jota et itse Käytä. Jos Ohjelmisto on Päivitys Ohjelmiston aiempaan versioon, sinulla on oltava voimassa oleva käyttöoikeuslisenssi kyseiseen aiempaan versioon, jotta voisit Käyttää Päivitystä. Voit jatkaa Ohjelmiston aiemman version Käyttämistä Tietokoneellasi Päivityksen vastaanottamisen jälkeen helpottaaksesi siirtymistä päivitettyyn versioon seuraavien ehtojen mukaisesti: (a) Päivitys ja aiempi versio asennetaan samalle Tietokoneelle, (b) aiempaa versiota tai sen kopioita ei siirretä muun osapuolen haltuun tai toiselle Tietokoneelle, paitsi jos kaikki Päivityksen kopiot siirretään myös kyseiselle osapuolelle tai Tietokoneelle, ja (c) hyväksyt lisäksi sen, että Adoben mahdolliset sitoumukset Ohjelmiston aiemman version tukemiseen saattavat päättyä Päivityksen toimittamiseen. 

6. RAJOITETTU TAKUU. Adobe takaa (paitsi kohdassa 14 määritettyjen poikkeusten mukaisesti) henkilölle tai osapuolelle, joka alun perin hankki käyttöoikeuslisenssin Ohjelmistoon tämän Sopimuksen mukaista käyttöä varten, että Ohjelmisto toimii olennaisilta osiltaan Dokumentaation mukaisesti yhdeksänkymmenen (90) päivän ajan Ohjelmiston vastaanottamisesta lukien käytettäessä suositeltua käyttöjärjestelmää ja laitteistokokoonpanoa. Toiminnan epäoleelliset poikkeamat Dokumentaatiosta eivät muodosta oikeutta takuuseen. TÄMÄ RAJOITETTU TAKUU EI KOSKE PIENPÄIVITYKSIÄ, MUIHIN MUOTOIHIN MUUNNETTUJA FONTTIOHJELMISTOJA, ENNAKKOJULKAISUJA (BETA-VERSIOITA), KOKEILUVERSIOITA, ARVIOINTIVERSIOITA, NÄYTETUOTTEITA TAI OHJELMISTON EI JÄLLEENMYYNTIIN –KOPIOITA (Katso kohta 14). Esittäessään takuuvaateen käyttäjän on palautettava ostopaikkaan Ohjelmisto sekä todiste siitä, että Ohjelmisto on hankittu yhdeksänkymmenen (90) päivän ajanjakson aikana. Jos Ohjelmisto ei olennaisilta osiltaan toimi Dokumentaation mukaisesti, Adoben koko korvausvastuu ja käyttäjän saama hyvitys rajoittuu Adoben valinnan mukaan joko Ohjelmiston vaihtamiseen toiseen tai käyttäjän Ohjelmistosta maksaman lisenssimaksun palauttamiseen. TÄSSÄ OSASSA JULKI TUOTU RAJOITETTU TAKUU ANTAA SINULLE ERITYISIÄ LAILLISIA OIKEUKSIA. LISÄKSI SINULLA SAATTAA OLLA LAINKÄYTTÖALUEESTA RIIPPUVIA MUITA OIKEUKSIA. Lisätietoja takuusta löytyy tämän Sopimuksen lopussa olevista eri lainkäyttöalueita koskevista kohdista. Ota tarvittaessa yhteyttä Adoben asiakastukiosastoon.

7. RAJOITUS TAKUISIIN. EDELLÄ OLEVA RAJOITETTU TAKUU MÄÄRITTÄÄ KÄYTTÄJÄN KOKO OIKEUDEN VAHINGONKORVAUKSIIN ADOBEN TAI SEN TOIMITTAJIEN TAKUURIKKOMUKSEN JOHDOSTA. ADOBE JA SEN TOIMITTAJAT EIVÄT TAKAA EIVÄTKÄ VOI TAATA OHJELMISTON TOIMINTAA TAI SEN KÄYTÖN TULOKSIA. EDELLÄ OLEVAA RAJOITETTUA TAKUUTA LUKUUN OTTAMATTA SEKÄ LUKUUNOTTAMATTA MUUTA TAKUUTA TAI EHTOA SIINÄ MÄÄRIN, KUIN SITÄ EI VOIMASSA OLEVAN LAIN MUKAAN VOI KIISTÄÄ TAI RAJOITTAA, ADOBE TAI SEN TOIMITTAJAT EIVÄT MYÖNNÄ MITÄÄN NIMENOMAISIA TAI OLETETTUJA TAKUITA TAI EHTOJA, OLIVAT NE SITTEN SÄÄDÖSTEN MUKAISIA, YLEISEN TAVAN MUKAISIA TAI MUUTOIN KYSEESEEN TULEVIA, MUKAAN LUKIEN ILMAN RAJOITUSTA TAKUU MUIDEN OSAPUOLTEN OIKEUKSIEN LOUKKAAMATTOMUUDESTA, TUOTTEEN SOVELTUVUUDESTA KAUPANKÄYNNIN KOHTEEKSI, INTEGROITUVUUDESTA, TYYDYTTÄVÄSTÄ LAADUSTA TAI SOVELTUVUUDESTA TIETTYYN KÄYTTÖTARKOITUKSEEN. 
Kohdan 7 ja kohdan 8 ehdot pysyvät voimassa Käyttöoikeussopimuksen päättymisen jälkeenkin olosuhteista riippumatta, mutta se ei tarkoita, että Ohjelmiston Käyttöoikeus jatkuisi Käyttöoikeussopimuksen päätyttyä tai että joitakin uusia Käyttöoikeuksia syntyisi Käyttöoikeussopimuksen päätyttyä.

8. VASTUUNRAJOITUS. ADOBE TAI SEN TOIMITTAJAT EIVÄT MISSÄÄN OLOSUHTEISSA VASTAA MINKÄÄNLAISISTA VAHINGOISTA, VAATEISTA TAI KUSTANNUKSISTA EIVÄTKÄ VÄLILLISISTÄ, SATUNNAISISTA TAI ERIKOISISTA VAHINGOISTA TAI MENETETYISTÄ VOITOISTA TAI SÄÄSTÖISTÄ. NÄIN SIINÄKIN TAPAUKSESSA, ETTÄ ADOBEN EDUSTAJALLE OLISI ILMOITETTU TÄLLAISTEN MENETYSTEN, VAHINKOJEN, VAATEIDEN, KUSTANNUSTEN TAI KOLMANNEN OSAPUOLEN ESITTÄMIEN VAATEIDEN MAHDOLLISUUDESTA. EDELLÄ OLEVAT RAJOITUKSET JA POISSULKEMISET OVAT VOIMASSA SIINÄ MÄÄRIN, KUIN SOVELLETTAVA PAIKALLINEN LAKI NE SALLII. ADOBEN JA SEN TOIMITTAJIEN SOPIMUSVELVOITTEESEEN, OIKEUDENVASTAISUUTEEN (MUKAAN LUKIEN RAJOITUKSETTA LAIMINLYÖNNIT) TAI MUUHUN SYYHYN PERUSTUVA KOKONAISVASTUU TÄMÄN SOPIMUKSEN PIIRISSÄ TAI TÄHÄN SOPIMUKSEEN LIITTYEN RAJOITTUU OHJELMISTOSTA MAKSETTUUN SUMMAAN. Mikään tässä Sopimuksessa sanottu ei rajoita Adoben vastuuta Adoben laiminlyönnistä aiheutuneesta kuolemasta tai henkilövahingosta eikä oikeudenvastaisuudesta (petoksesta). Adobe toimii toimittajiensa puolesta ainoastaan kiistääkseen, poissulkeakseen ja rajoittaakseen tämän Sopimuksen mukaisia velvoitteita, takuita ja vastuita, mutta ei muussa suhteessa tai tarkoituksessa. Lisätietoja löytyy tämän Sopimuksen lopussa olevista eri lainkäyttöalueita koskevista kohdista. Ota tarvittaessa yhteyttä Adoben asiakastukiosastoon.

9. Vientisäännökset. Käyttäjä hyväksyy, että Ohjelmistoa ei saa toimittaa, siirtää tai viedä sellaiseen maahan tai käyttää sellaisella tavalla, jonka Yhdysvaltain vientiä koskevat lait, rajoitukset tai säännökset (“vientisäännökset“) kieltävät. Lisäksi, mikäli Ohjelmisto on vientisäännösten rajoitusten alainen, käyttäjä vakuuttaa, ettei hän ole kauppasaarron alaisen maan kansalainen tai muutoin oleile tällaisessa maassa (mukaan lukien rajoituksetta Iran, Irak, Syyria, Sudan, Libya, Kuuba Pohjois-Korea ja Serbia) ja että vientisäännökset eivät muutoin kiellä käyttäjää vastaanottamasta Ohjelmistoa. Kaikki Ohjelmiston Käyttöoikeudet myönnetään sillä ehdolla, että myönnetyt oikeudet kumoutuvat, jos käyttäjä ei noudata tämän Sopimuksen ehtoja.

10. Sovellettava laki. Tähän Sopimukseen sovelletaan lakeja, jotka ovat voimassa (a) Kalifornian osavaltiossa, jos Ohjelmiston käyttöoikeuslisenssi on hankittu Yhdysvalloissa, Kanadassa tai Meksikossa, (b) Japanissa, jos Ohjelmiston käyttöoikeuslisenssi on hankittu Japanissa, Kiinassa, Koreassa tai muussa Kaakkois-Aasian maassa, jossa kaikki viralliset kielet kirjoitetaan käsitekirjoituksella (esim. hanzi, kanji tai hanja) tai muulla kirjoitustavalla, joka perustuu käsitekirjoitukseen tai muistuttaa sitä, kuten hangul tai kana, tai (c) Irlannissa , jos Ohjelmiston käyttöoikeuslisenssi on hankittu muussa lainkäyttöalueessa kuin edellä kuvatuissa. Vastaavasti kaikissa sopimukseen liittyvissä kiistoissa ei-yksinomainen tuomiovalta on Kalifornian lakia sovellettaessa Santa Claran piirikunnan tuomioistuimella, Japanin lakia sovellettaessa Tokion aluetuomioistuimella ja Irlannin lakia sovellettaessa Irlannin toimivaltaisilla tuomioistuimilla. Tähän sopimukseen ei sovelleta minkään lainkäyttöalueen lakiristiriitoja koskevia säännöksiä tai kansainvälistä tavarankauppaa koskevista sopimuksista tehtyä yleissopimusta (ns. YK:n kauppalaki), jonka soveltaminen erityisesti poissuljetaan. 

11. Yleiset määräykset. Jos ilmenee, että jokin osa tästä sopimuksesta on mitätön tai täytäntöönpanokelvoton, tämä seikka ei vaikuta sopimuksen jäljelle jäävien osien pätevyyteen, vaan sopimus säilyy muilta osin pätevänä ja täytäntöönpanokelpoisena ehtojensa mukaisesti. Esimerkiksi Uudessa Seelannissa niiden asiakkaiden käyttöoikeuslisenssiin, jotka ovat hankkineet ohjelmiston henkilökohtaiseen, koti- tai kotitalouskäyttöön (ei yrityskäyttöön), sovelletaan Consumer Guarantees Act -lainsäädäntöä. Tämä sopimus ei rajoita kuluttajana olevan osapuolen lakiin perustuvia oikeuksia. Tämän sopimuksen tulkinnassa käytetään sopimuksen englanninkielistä versiota. Tätä sopimusta voidaan muuttaa ainoastaan kirjallisesti edellyttäen, että Adoben siihen oikeutettu työntekijä allekirjoittaa muutoksen. Päivitysten lisensoinnin yhteydessä Adobe saattaa käyttää uusia tai erilaisia ehtoja. Tämä on sopimus muodostaa koko Adoben ja käyttäjän välisen Ohjelmistoa koskevan sopimuksen, ja se syrjäyttää kaikki aiemmat Ohjelmistoa koskevat esitykset, keskustelut, sitoumukset, yhteydenpidot ja mainonnan. 

12. Tiedotus Yhdysvaltain valtionhallinnon palveluksessa oleville Loppukäyttäjille. Ohjelmisto ja Dokumentaatio ovat kauppatavaroita ("Commercial Items"), kuten termi on määritelty kappaleessa 48 C.F.R §2.101. Nämä Kauppatavarat koostuvat kappaleissa 48 C.F.R. §12.212 ja 48 C.F.R. §227.7202 käytettyjen termien mukaisista Kaupallisesta Tietokoneohjelmistosta ("Commercial Computer Software") ja Kaupallisen Tietokoneohjelmiston Dokumentaatiosta ("Commercial Computer Software Documentation"). Kappaleiden 48 C.F.R. §12.212 ja 48 C.F.R. §§227.7202-1 - 227.7202-4 mukaisesti Kaupallinen Tietokoneohjelmisto ja Kaupallisen Tietokoneohjelmiston Dokumentaatio on lisensoitu Yhdysvaltain valtionhallinnon palveluksessa oleville käyttäjille (a) vain Kauppatavaroina ("Commercial Items") ja (b) vain niillä oikeuksilla, jotka on myönnetty kaikille muille loppukäyttäjille tässä mainittujen ehtojen mukaisesti. Julkaisemattoman materiaalin oikeudet pidätetään Yhdysvaltain tekijänoikeuslakien mukaisesti. Adobe Systems Incorporated, 345 Park Avenue, San Jose, CA 95110-2704, USA. Yhdysvaltojen valtionhallinnon Adobe-teknologian käyttöoikeuslisenssit. Yhdysvaltain valtionhallinnon tai minkä tahansa sen toimeksisaajan hankkiman käyttöoikeuslisenssin on noudatettava, kun kyseessä on siviiliviranomainen, säädöksessä 48 C.F.R. §12.212 määrättyjä käytäntöjä sekä, kun kyseessä on Department of Defence (Puolustusministeriö), säädöksissä 48 C.F.R. §§227-7202-1 ja 227-7202-4 määrättyjä käytäntöjä.Yhdysvaltain valtionhallinnon palveluksessa olevien Loppukäyttäjien osalta Adobe noudattaa sovellettavissa olevia tasavertaisten mahdollisuuksien takaamiseksi säädettyjä lakeja mukaan lukien mahdollisuuksien mukaan toimeenpanomääräystä (Executive Order) 11246, Vietnamin sodan veteraanien sopeuttamisen avustamisesta vuonna 1974 annetun lain (38 USC 4212) pykälää 402 ja vuonna 1973 annetun kuntoutuslain pykälää 503 sekä säännöksen 41 CFR osia 60-1 - 60-60, 60-250 ja 60-741. Viittauksella  sisällytetään tasavertaisuuslaki (Affirmative Action Clause) ja edeltävän lauseen sisältämät säännökset tähän Sopimukseen.

13. Käyttöoikeuksien noudattaminen. Jos käyttäjänä on liikeyritys tai organisaatio, käyttäjä sitoutuu siihen, että Adoben tai Adoben valtuuttaman edustajan niin pyytäessä käyttäjä osoittaa kolmenkymmenen (30) päivän kuluessa kirjallisesti, että Adoben Ohjelmistojen käyttö pyynnön esittämisajankohtana on Adoben myöntämien käyttöoikeuslisenssien mukaista.

14.	TIETTYJÄ POIKKEUKSIA
14.1 Rajoitettu takuu Käyttäjille Saksassa tai Itävallassa. Jos käyttäjä on hankkinut Ohjelmiston Saksassa tai Itävallassa ja tämä maa on hänen vakituinen asuinpaikkansa, tämän sopimuksen osa 6 ei ole voimassa. Sen sijaan Adobe, että Ohjelmisto toimii olennaisilta osiltaan Dokumentaation mukaisesti kuuden (6) kuukauden ajan Ohjelmiston vastaanottamisesta lukien käytettäessä suositeltua laitteistokokoonpanoa. Toiminnan epäoleelliset poikkeamat Dokumentaatiosta eivät muodosta oikeutta takuuseen. TÄMÄ RAJOITETTU TAKUU EI KOSKE PÄIVITYKSIÄ, MUIHIN MUOTOIHIN MUUNNETTUJA FONTTIOHJELMISTOJA, ENNAKKOJULKAISUJA, KOKEILUVERSIOITA, NÄYTETUOTTEITA TAI OHJELMISTON EI JÄLLEENMYYNTIIN -KOPIOITA EIKÄ KÄYTTÄJÄN MUOKKAAMIA OHJELMISTOJA, SIKÄLI KUIN NÄMÄ MUUTOKSET OVAT AIHEUTTANEET VIAN OHJELMISTOSSA. Esittäessään takuuvaateen käyttäjän on palautettava ostopaikkaan (Adoben kustannuksella) Ohjelmisto sekä todiste siitä, että Ohjelmisto on hankittu kuuden (6) kuukauden ajanjakson aikana. Jos Ohjelmisto ei olennaisilta osiltaan toimi Dokumentaation mukaisesti, Adobe on oikeutettu korjaamaan Ohjelmiston tai vaihtamaan sen. Jos tämä ei korjaa tilannetta, on lisenssin haltija oikeutettuhankintahinnan alentamiseen (alennus) tai hankintasopimuksen purkamiseen (purkaminen). Lisätietoja takuusta saat ottamalla yhteyttä Adoben asiakastukiosastoon.

14.2 Vastuunrajoitus koskien Käyttäjiä Saksassa ja Itävallassa. Jos käyttäjä on hankkinut Ohjelmiston Saksassa tai Itävallassa ja tämä maa on hänen vakituinen asuinpaikkansa,, tämän sopimuksen osa 8 ei ole voimassa. Sen sijaan Adobe on rajoituksetta vastuussa käyttäjälle tämän sopimuksen piirissä tai tähän sopimukseen liittyen aiheutuneista vahingoista vain, jos vahinko on aiheutunut Adoben tai sen asiamiesten tahallisesta tai karkeasta laiminlyönnistä. Adobe on vastuussa vahingoista, jotka ovat aiheutuneet Adoben tai sen asiamiesten muunlaisesta laiminlyönnistä johtuvasta oleellisen sopimukseen sisältyvän velvoitteen rikkomisesta, vain tyypillisesti ennakoitavissa olevaan vahinkojen määrään saakka. Missään muissa tapauksissa Adobella ei ole vastuuta. Nämä edellä mainitut rajoitukset ovat voimassa riippumatta lain niille tarjoamasta perustasta, erityisesti koskien ennen sopimuksen solmimista esitettäviä tai toissijaisiin sopimuksiin perustuvia vaateita. Rajoitukset eivät kuitenkaan koske voimassa olevien Saksan tai Itävallan tuotevastuulakien vaatimia korvausvastuita eivätkä vahinkoja, jotka aiheutuvat nimenomaisen takuun rikkomisesta siinä määrin, kuin tällainen nimenomainen takuu on tarkoitettu suojelemaan käyttäjää kyseistä tapahtunutta vahinkoa vastaan.

14.3  Ennakkojulkaisua koskevat lisäehdot. Jos tähän Käyttöoikeussopimukseen liittyvä tuote on ennakkojulkaisu tai beta-versio, voimassa ovat seuraavat ehdot. Jos tämän kohdan ehdot ovat ristiriidassa Käyttöoikeussopimuksen muiden ehtojen kanssa, tämä kohta ylittää muut ehdot mitä ennakkojulkaisuun tulee, mutta vain siinä määrin kuin on tarpeellista ristiriidan ratkaisemiseksi. Käyttäjä hyväksyy, että Ohjelmisto on ennakkojulkaisu, se ei vastaaa Adoben lopullista tuotetta ja se voi sisältää virheitä ja muita ongelmia, jotka voivat aiheuttaa järjestelmäongelmia ja tietojen häviämistä. Siksi ennakkojulkaisu toimitetaan sellaisenaan, eikä Adobe myönnä takuuta eikä takaa tuotteen toimivuutta. NIILTÄ OSIN KUIN LAILLISTA KORVAUSVELVOLLISUUTTA EI VOI KIELTÄÄ ENNAKKOJULKAISUN KOHDALLA, SITÄ VOIDAAN KUITENKIN RAJOITTAA, JA ADOBEN JA SEN TOIMITTAJIEN KOKONAISKORVAUSVASTUU RAJOITETAAN VIITEENKYMMENEEN DOLLARIIN (U.S. $50). Käyttäjä hyväksyy, ettei Adobe ole luvannut tai taannut, että ennakkojulkaisu julkaistaisiin tulevaisuudessa, eikä Adobella ole minkäänlaista velvoitetta julkaista ennakkojulkaisua. Adoben ei myöskään tarvitse julkaista tuotetta, joka olisi samankaltainen kuin ennakkojulkaisu tai yhteensopiva sen kanssa. Niinpä käyttäjä hyväksyy, että kaikki käyttäjän ennakkojulkaisun avulla tapahtuva tutkimus- tai kehittelytyö tapahtuu hänen omalla vastuullaan. Jos Adobe tämän Käyttöoikeussopimuksen voimassaoloaikana pyytää, käyttäjä lupaa antaa ja ennakkojulkaisun testausta ja käyttöä koskevaa palautetta, esimerkiksi virheraportteja. Jos ennakkojulkaisu on toimitettu erilliseen kirjalliseen, esimerkiksi Adobe Systems Incorporated Serial Agreement for Unreleased Products –sopimukseen liittyen, sopimus kattaa myös Ohjelmiston käytön. Käyttäjä myöntää, ettei hänellä ole oikeutta vuokrata, liisata, lainata tai siirtää ennakkojulkaisua kolmannelle osapuolelle, ja lupaa pidättäytyä näistä toimista.. Kun käyttäjä myöhemmin vastaanottaa Ohjelmiston ennakkojulkaisun myöhemmän julkaisemattoman version tai Adoben julkisesti markkinoille laskeman version, joko yksittäisen tuotteen tai laajemman tuotteen osan, käyttäjä lupaa palauttaa tai tuhota kaikki Adoben toimittamat ennakkojulkaisun aikaisemmat versiot ja noudattaa Käyttöoikeussopimuksen ehtoja kaikkien sellaisten myöhemmin julkaistavien versioiden suhteen. Vaikka kohdassa voisikin lukea toisin, Yhdysvaltojen ulkopuolella oleva käyttäjä lupaa palauttaa tai tuhota kaikki ennakkojulkaisun julkaisemattomat versiot kolmenkymmenen (30) päivän kuluessa ohjelmiston testauksen päättymisestä, jos kyseinen päivämäärä on aikaisempi kuin Adoben julkaistun Ohjelmiston ensimmäinen kaupallinen toimituspäivämäärä.

14.4 Kokeilu-, näyteversio, Ei jälleenmyyntiin –kopiot, lisäehtoja. Jos tähän Käyttöoikeussopimukseen liittyvä tuote on Ohjelmiston kokeilu- tai näyteversio, tai Ei jälleenmyyntiin –kopio (“Kokeiluohjelmisto“), seuraavassa kohdassa olevat ehdot ovat voimassa kunnes käyttäjä hankkii tuotteen täydellisen vähittäismyyntiversion. Jos tämän kohdan ehdot ovat ristiriidassa Käyttöoikeussopimuksen muiden ehtojen kanssa, tämä kohta ylittää muut ehdot mitä kokeiluohjelmistoon tulee, mutta vain siinä määrin kuin on tarpeellista ristiriidan ratkaisemiseksi. KÄYTTÄJÄ MYÖNTÄÄ, ETTÄ KOKEILUOHJELMISTON KÄYTETTÄVYYTTÄ ON RAJOITETTU JA/TAI  SEN TOIMINTOJA VOI KÄYTTÄÄ VAIN RAJOITETUN AJAN ADOBE MYÖNTÄÄ OHJELMISTON KÄYTTOIKEUDEN SELLAISENAAN, AINOASTAAN KOKEILUMALLINA. Jos kokeiluohjelmiston käyttöaikaa on rajoitettu, ohjelmisto ei enää toimi tietyn ajan kuluttua (esimerkiksi 15, 30 tai 45 päivän jälkeen) asennuksesta (“päättymispäivämäärä“), joka on ohjelmistossa määritetty. Päättymispäivämäärän jälkeen käyttöoikeus päättyy, ellei Adobe pidennä sitä käyttäjän hankkiessa käyttöoikeuden täydellistä vähittäismyyntiversiota. Käyttäjä hyväksyy, että kokeiluohjelmisto ei toimi päättymispäivämäärän jälkeen ja kaikkien kokeiluohjelmalla luotujen tiedostojen tai tietojen käyttäminen tapahtuu täysin käyttäjän omalla vastuulla. Adobe EI MYÖNNÄ KÄYTTÄJÄLLE MITÄÄN TAKUITA EIKÄ KORVAUSVELVOLLISUUTTA. NIILTÄ OSIN KUN LAILLISTA KORVAUSVELVOLLISUUTTA EI VOI KIELTÄÄ ENNAKKOJULKAISUN KOHDALLA, SITÄ VOIDAAN KUITENKIN RAJOITTAA, JA ADOBEN JA SEN TOIMITTAJIEN KOKONAISKORVAUSVASTUU RAJOITETAAN VIITEENKYMMENEEN DOLLARIIN (U.S. $50)..

14.5 Koulutuskäyttöön tarkoitetun ohjelmistotuotteen ehdot.  Jos tähän Käyttöoikeussopimukseen liittyvä tuote on tarkoitettu koulutuskäyttöön (se on valmistettu jakeluun Adoben opetuskanavan kautta), käyttäjä ei ole oikeutettu Käyttämään Ohjelmistoa, ellei hän oikeudelliselta asemaltaan voi luonnehtia koulutusalaan liittyväksi loppukäyttäjäksi.  Adoben valtuutetuilta koulutustuotteiden jälleenmyyjältä (Authorized Academic (Education) Reseller) voi tiedustella, voidaanko käyttäjä luokitella tähän käyttäjäryhmään. Kunkin alueen Adoben valtuutetun koulutustuotteiden jälleenmyyjät löytyvät valitsemalla http://www.adobe.com/store –sivuston Buying Products Worldwide linkin

14.6 After Effects -tuotekokoelman kuvanmuodostusmoduuliin liittyvä poikkeus. Jos tähän Käyttöoikeussopimukseen liittyvä Ohjelmisto sisältää täydellisen version Adoben After Effects -tuotekokoelmasta, käyttäjä voi ladata rajoittamattoman määrän kuvanmuodostusmoduuleita samaan, vähintään yhden Tietokoneen sisältävään verkkoon, johon on asennettu täydellinen versio Adoben After Effects -tuotekokoelmasta. Termi "Kuvanmuodostusmoduuli " tarkoittaa Ohjelmiston asennettavaa osaa, joka sallii After Effects –projektien tuottamisen, mutta jota ei voi käyttää luotaessa tai muokattaessa projekteja ja joka ei se sisällä täydellistä After Effects –käyttöliittymää.

Jos sinulla on kysyttävää tähän sopimukseen liittyen tai jos haluat pyytää Adobelta lisätietoja, ota yhteyttä omasta alueestasi vastaavaan Adoben toimistoon käyttäen osoite- ja yhteystietoja, jotka on toimitettu tämän tuotteen yhteydessä. 

Adobe ja After Effects ovat Adobe Systems Incorporatedin tavaramerkkejä tai rekisteröityjä tavaramerkkejä Yhdysvalloissa ja muissa maissa.

Gen_WWCombined_Finnish_04.25.03